Kaikkien suomalaisten tuntema lastenohjelma Pikku Kakkonen täyttää 40 vuotta 11. päivä tammikuuta. Sen kunniaksi Ylen lasten ja nuorten toimitus on tuottanut pitkän dokumentin Postilokero 347 - Pikku Kakkosen tarina, joka kertoo ohjelman värikkäistä vaiheista ja erilaisista suomalaisista, joiden elämään ohjelma on lähtemättömästi vaikuttanut. Dokumentin on käsikirjoittanut ja ohjannut Alli Haapasalo, jonka vastikään ensi-iltansa saanut esikoiselokuva Syysprinssi keräsi mediassa runsaasti kiitosta.